London Mathematical Society

London Mathematical Society (LMS) er et av Storbritannias vitenskapelige selskap for matematikk. De andre er the Royal Statistical Society (RSS) og Institute of Mathematics and its Applications (IMA).


== Historie ==
LMS ble stiftet 16. januar 1865. Den første presidenten var Augustus De Morgan. De første møtene ble holdt i University College, men selskapet flyttet snart inn i Burlington House, Piccadilly. Hovedaktivitetene den første tiden var foredrag og publisering av et tidsskrift.
LMS ble brukt som modell da American Mathematical Society ble etablert i  1888.
Selskapet mottok et royal charter i 1965, 100 år etter at det ble grunnlagt. 
Staben ble etterhvert utvidet, og i 1998 flyttet LMS inn i De Morgan House (oppkalt etter foreningens første president) i Bloomsbury, for å få bedre plass. 
Selskapet er medlem av det britiske vitenskapsrådet Science Council.


=== Forslag til sammenslåing med IMA ===
De to organisasjonene LMS og IMA opprettet rundt 2000 en felles planleggingsgruppe, som i juli 2008 foreslo en fusjon mellom de to foreningene. Forslaget var resultat av åtte års arbeid. Begge foreningenes styrer anbefalte sine medlemmer å gå inn for fusjonen.
De som ønsket en sammenslåing, argumenterte for at ett enkelt samfunn ville gi matematikksektoren i Storbritannia en samstemt holdning og dermed sterkende stilling i forhandlinger med forskningsrådene.IMAs medlemmer sluttet seg til forslaget, men i mai 2009 ble det avvist av LMS-medlemmene, med 591 mot 458 stemmer (56% mot 44%).


== Aktiviteter ==
LMS utgir bøker og tidsskrifter; organiserer matematiske konferanser; gir støtte til å fremme forskning og utdanning innen matematiske fag, og tildeler en rekke priser og stipender for fremragende matematisk forskning.


== Publikasjoner ==
Foreningens periodiske publikasjoner inkluderer tre trykte tidsskrifter:

Bulletin of the London Mathematical Society
Journal of the London Mathematical Society
Proceedings of the London Mathematical SocietyAndre publikasjoner omfatter et e-tidsskrift, Journal of Computation and Mathematics, og et nyhetsbrev for medlemmene. I samarbeid med Cambridge University Press utgir LMS tidsskriftet Compositio Mathematica, på vegne av tidsskriftets eier The Foundation Compositio Mathematica, og utgir tidsskriftet Nonlinearity i samarbeid med Institute of Physics. Foreningen utgir fire bokserier: en monografiserie, en Lecture Notes-serie, en serie med studenttekster, og, i samarbeid med American Mathematical Society, serien The History of Mathematics. LMS er også medutgiver for fire serier med oversatte tekster: Russian Mathematical Surveys, og er medutgiver for: Russian Mathematical Surveys, Izvestiya: Mathematics og Sbornik: Mathematics (i samarbeid med Det russiske vitenskapsakademi og Turpion), og Transactions of the Moscow Mathematical Society (sammen med the American Mathematical Society).


== Priser ==
Foreningens priser. Enkelte, som Whitehead Prize, utdeles årlig. De andre utdeles med ulike frekvenser:

De Morgan-medaljen
Pólya Prize
Louis Bachelier Prize
Senior Berwick Prize
Senior Whitehead Prize
Naylorprisen
Berwick Prize
Anne Bennett Prize
Senior Anne Bennett Prize
Fröhlich Prize 
Whitehead PrizeI tillegg tildeler LMS, i samarbeid med IMA, David Crighton-medaljen hvert tredje år.


== Liste over LMS' presidenter ==


== Referanser ==

Oakes, Susan Margaret; Pears, Alan Robson; Rice, Adrian Clifford. The Book of Presidents 1865–1965. London Mathematical Society. ISBN 0-9502734-1-4. 


== Eksterne lenker ==
Offisielt nettsted 
(en) London Mathematical Society – kategori av bilder, video eller lyd på Commons 
London Mathematical Societys historie Arkivert 27. september 2007 hos Wayback Machine.
MacTutor: London Mathematical Society Arkivert 23. oktober 2019 hos Wayback Machine.